Arica

Arica on satamakaupunki aivan pohjoisimmassa Chilessä, 18 kilometriä Perun rajalta. Kaupungin väkiluku oli 204 078 vuoden 2017 väestönlaskennassa. Vuodesta 2007 Arica on toiminut uuden Región de Arica-Parinacotan pääkaupunkina. Historia Rannikon lähellä vuonna 1868 tapahtunut Arican maanjäristys aiheutti tsunamin, joka vaurioitti kaupunkia pahasti. Kaupunki kuului Perulle vuoteen 1880 asti. Kaupunki on El Morro -kukkulan juurella, jossa oli Tyynenmeren sodan (1879–1883) päätaistelu. Ilmasto Arica on maailman kuivimpia paikkoja. Lentoaseman sääasemalla mitattu vuotuinen sademäärä on keskimäärin 0,8 millimetriä. Ilmasto on leuto ja kuiva, mutta vedet ovat kuitenkin tarpeeksi lämpimiä uimiseen. Nähtävyydet ja matkailu El Morro -kukkula on hyvä vaihtoehto, jos haluaa katsella maisemia. Lisäksi Aricassa on yhtenä nähtävyytenä Gustave Eiffelin suunnittelema San Marcos de Arica -kirkko. The Museo Arqueologicò San Miguel de Azapa -niminen museo tarjoaa tietoa alueen historiasta, siellä on nähtävissä muun muassa inkojen muumioita. Ennen Arica oli tärkeä kaupankäynnin keskus, nykyäänkin intiaaneja tulee kaupunkiin myymään perinteisiä käsitöitä. Nykyään se on tärkeä liikennekeskus, koska sieltä on hyvät kulkuyhteydet Boliviaan ja Peruun. Kaupunki on myös suosittu aloituspaikka retkille, jotka suuntautuvat Atacaman aavikolle. Lähteet Aiheesta muualla http://www.arica.cl/ (Arkistoitu – Internet Archive) (espanjaksi) http://www.infoarica.cl/ (Arkistoitu – Internet Archive) (espanjaksi) http://www.estrellaarica.cl/ (espanjaksi) http://www.puertoarica.cl/ (espanjaksi) http://www.municipalidaddearica.cl/ (Arkistoitu – Internet Archive) (espanjaksi)